**MØTEREFERAT**

**Arbeidsutvalgsmøte 28/20**

Dato: 02.12.20 - Møtetid: 12.15 - 14.00. Møtested: Store møterom

**Til:** Arbeidsutvalget

Studentrepresentantene i Styret

Kontrollkomiteen

**Til stede:** Åste Solheim Hagerup, Simon Løvdal, Tobias Røed, Håkon Gravem Isaksen, Svein-Erik Strandabø Olsen og Stine Romundstad

**Observatører:** Simen Ringdahl, Mathilde Eiksund

**Referent:** Simen Ringdahl

# O-sak 65/20 Orienteringer i arbeidsutvalget

* **Simon:** Har hatt møte med Helgasetr, og utvalget var fornøyd. De vanskeligste problemstillingene blir nødt å ta over den arbeidsgruppa, da det er litt store spørsmål. Har også vært på møte med Sit.
* **Håkon:** Har blitt invitert til å presentere kvalitetsarbeidet for et institutt på Dragvoll. Har hatt overlappsmøte med påtroppende Fafo, skal ha nytt møte snart igjen. Har møtt i årets siste møte med innovasjonsutvalget for året. Skal også ha møte med utdanningsutvalget som er 14. desember. Her er også påtroppende Fafo invitert.
* **Svein-Erik:** Har hatt flere møter med arbeidsgruppa som ser på studenter i karantene over jula. Ser litt på hvordan man kan wrappe up dette semesteret med tanke på at det har vært litt utenom det vanlige. Har hatt møte med styringsgruppa med UKA-Gjøvik. Kanskje det settes i sammenheng med at NTNU har vært 5 år i tre byer.
* **Stine:** Hadde AU-møte i går, og satte ned gjøremål for det kommende året. Planlegging av julefeiring foregår. Snakk om ULMU og at det tydeligvis finnes to utvalg.
* **Tobias:** Skjer ikke så mye. Har hatt møte med påtroppende internasjonalt ansvarlig for å erfaringsutveksle. Ser litt på julefeiring for internajsonale studenter og karantenestudenter også her i Trondheim.
* **Åste:** Har vært på Skravlan, møte med NSO, men er litt vanskelig at det ikke er vilje hos regjeringa. Åste syns det er trist. Har også vært i møte med styringsruppa for Helgasetr. Også i møte med Toril på MH.

# O-sak 66/20 Orienteringer fra styrerepresentantene

* **Mathilde:** Møte med Frank om nybygg og NTNUIs bruk av Lysholmbygget. Var et litt vanskelig møte, og satte litt press på hva som ligger i det å være styrerepresentant. Hadde så et møte med Samfundets ledelse i dag om nybygg. Styremøte i morgen, og blir et kort møte, noe vi skal ta opp i møtet som en utfordring.
* **Simen:** Formøte, Styret skjer snart. Samfundet. Valg. Fafo-rapport og vitenskapsfestival. Arrangerte quiz med styret, med blanda oppmøte.

# Eventuelt

* **Datoer for valget våren 2021:** Ledergruppa enes om et forslag som sendes ut til FTVene for tilbakemelding. Det blir kommende valgstyre som setter endelig dato for valget. Forslag er:
  + 15. mars (mandag): Valget kunngjøres
  + 6. april (tirsdag) -  9. april (fredag): Nominasjonsperiode for styret. Studenter kan stille til styret.
  + 12. april (mandag): Kandidater til styret offentliggjøres og valgkamp starter
  + 12. april (mandag) -  25. april (søndag): Nominasjonsperiode for studentrådene. Studenter kan stille til ITV og FTV.
  + 26. april (mandag): Valget åpner 09:00. Det er mulig å stemme. Kandidater til ITV/FTV offentliggjøres.
  + 30. april (fredag): Valgdag! Valget stenger 23:59, både for studentrådene og styret.
  + 3. mai (mandag): Resultater annonseres
* **Sak om eksamen fra Stine:** Spørsmål om hvordan vi kan sørge for å få langsgående vurderinger neste år, og hvordan man går frem. Vurderingsform settes 15. februar. Lurt å holde FTVer og ITVer i loopen. Kanskje ha et møte mellom ledergruppa og FTVene ganske tidlig i semesteret neste år slik at vi kan ha en forventningsavklaring. Er en god måte å bruke studentrådene på, og vi må sørge for at informasjonsflyten er god.
* **Overlappsseminar i januar:** Åste er bekymret for at hytta på Oppdal er noe liten for at vi skal klare å holde avstand alle mann alle. Derfor er spørsmålet om vi skal flytte det til Trondheim isteden, og skroter Oppdal. Kanskje det heller kan flyttes til Gjøvik eller Ålesund? Det vurderes til at det kan bli for vanskelig og dyrt. Bor man på et hotell kan det være bedre egnet for en god overlapp. Å finne noe i nærheten av Trondheim er lurt. Det er også ganske kort tid etter nyttår, så kanskje man har litt for mange nærkontakter sammenlignet med myndighetenes råd. Vi er også avhengig av godt internett dersom noen skal behøve å delta digitalt. Åste tar alle innspillene til etterretning, og tar en vurdering på det.

**Ris og ros**

Tatt til etterretning. Kommentarer om litt opphetet diskusjon under siste eventuelt-sak, men at vi er venner allikevel.

**Møtet ble hevet 14.10.**

Åste Solheim Hagerup /s/ Simen Ringdahl /s/

Leder Referent